CELEX: 62014TA0703
Language: el
Date: 2017-01-26 00:00:00
Title: Υπόθεση T-703/14: Απόφαση του Γενικού Δικαστηρίου της 26ης Ιανουαρίου 2017 — Δίκτυο Αμυντικών Βιομηχανιών Net κατά Επιτροπής [Ρήτρα διαιτησίας — Σύμβαση Firerob συναφθείσα στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) — Επιλέξιμες δαπάνες — Αίτημα επιστροφής των ποσών που καταβλήθηκαν στην ενάγουσα — Ανάθεση ασκήσεως εξουσιών — Παραδεκτό — Καταχρηστική άσκηση συμβατικών δικαιωμάτων — Δικαιολογημένη εμπιστοσύνη — Αναλογικότητα]

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/20
            
         Απόφαση του Γενικού Δικαστηρίου της 26ης Ιανουαρίου 2017 — Δίκτυο Αμυντικών Βιομηχανιών Net κατά Επιτροπής
   (Υπόθεση T-703/14) (1)
   
   ([Ρήτρα διαιτησίας - Σύμβαση Firerob συναφθείσα στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) - Επιλέξιμες δαπάνες - Αίτημα επιστροφής των ποσών που καταβλήθηκαν στην ενάγουσα - Ανάθεση ασκήσεως εξουσιών - Παραδεκτό - Καταχρηστική άσκηση συμβατικών δικαιωμάτων - Δικαιολογημένη εμπιστοσύνη - Αναλογικότητα])
   (2017/C 078/26)
   Γλώσσα διαδικασίας: η ελληνική
   
      Διάδικοι
   
   
      Ενάγουσα: Δίκτυο Αμυντικών Βιομηχανιών Net Α.Ε.Β.Ε (Καισαριανή, Ελλάδα) (εκπρόσωποι: K. Δάμης και Eυ. Χρυσοχοΐδου, δικηγόροι)
   
      Εναγομένη: Ευρωπαϊκή Επιτροπή (εκπρόσωποι: R. Lyal, M. Κωνσταντινίδης και Aικ. Κυρατσού)
   
      Αντικείμενο
   
   Αγωγή βάσει του άρθρου 272 ΣΛΕΕ με την οποία ζητείται από το Γενικό Δικαστήριο, αφενός, να αναγνωρίσει ότι η Επιτροπή αθέτησε τις συμβατικές υποχρεώσεις της εκδίδοντας το χρεωστικό σημείωμα υπ’ αριθ. 3241409008, της 25ης Ιουλίου 2014, και ότι οι δαπάνες που δήλωσε η ενάγουσα στο πλαίσιο της συμβάσεως FP7-SME-2007-222303, σχετικά με την υλοποίηση του έργου «FIREROB — Autonomous Fire-Fighting Robotic Vehicle», είναι επιλέξιμες και, αφετέρου, να υποχρεώσει την Επιτροπή να εκδώσει πιστωτικό σημείωμα για ποσό 64 574,73 ευρώ.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την ένσταση απαραδέκτου.
            
         
               2)
            
            
               Παρέλκει η κρίση επί της αγωγής κατά το μέρος που αφορά αίτημα επιστροφής ποσού μεγαλύτερου των 37 247,05 ευρώ, πλέον τόκων από 9ης Σεπτεμβρίου 2014.
            
         
               3)
            
            
               Η Ευρωπαϊκή Επιτροπή αθέτησε τις υποχρεώσεις που υπείχε από τη σύμβαση FP7-SME-2007-222303, για την εκτέλεση του έργου «FIREROB — Autonomous Fire-Fighting Robotic Vehicle», ζητώντας από τη Δίκτυο Αμυντικών Βιομηχανιών Net Α.Ε.Β.Ε. να της επιστρέψει ποσό μεγαλύτερο των 9 007 ευρώ, πλέον τόκων από 9ης Σεπτεμβρίου 2014.
            
         
               4)
            
            
               Απορρίπτει κατά τα λοιπά την αγωγή.
            
         
               5)
            
            
               Η Επιτροπή φέρει τα τρία τέταρτα των δικαστικών εξόδων της καθώς και τα τρία τέταρτα των εξόδων στα οποία υποβλήθηκε η Δίκτυο Αμυντικών Βιομηχανιών Net, συμπεριλαμβανομένων των εξόδων της διαδικασίας ασφαλιστικών μέτρων.
            
         
               6)
            
            
               Η Δίκτυο Αμυντικών Βιομηχανιών Net φέρει το ένα τέταρτο των δικαστικών εξόδων της καθώς και το ένα τέταρτο των εξόδων στα οποία υποβλήθηκε η Επιτροπή, συμπεριλαμβανομένων των εξόδων της διαδικασίας ασφαλιστικών μέτρων.
            
         
      (1)  ΕΕ C 448 της 15.12.2014.